- Hindi News
- National
- नींव पत्थर रखने के 3 साल बाद भी नहीं बन सका रेलवे ओवरब्रिज, योजना अधर में
नींव पत्थर रखने के 3 साल बाद भी नहीं बन सका रेलवे ओवरब्रिज, योजना अधर में
रेलवे ओवरब्रिज का कार्य अप्रैल में शुरू हो जाएगा: विभागी अधिकारी
हाईकोर्ट से दुकानदारों ने लिया स्टे
ऐेतिहासिकशहर श्री मुक्तसर साहिब के जलालाबाद रोड के फाटक पर स्थित रेलवे फाटक शहर में ट्रैफिक समस्या का बड़ा कारण है। इस समस्या के समाधान के लिए रेलवे ओवरब्रिज बनाने की मांग लगभग एक दशक पुरानी है। शहर वासियों की इस मांग को पूरा करने का वायदा हर राजनीतिक पार्टी चुनाव दौरान करती है, परंतु हालत यह है कि अभी तक रेलवे ओवरब्रिज बनना तो दूर की बात इसका निर्माण तक शुरू नहीं हुआ।
2014 के लोकसभा चुनाव से कुछ समय पहले ही पंजाब के उप मुख्यमंत्री शिरोमणि अकाली दल के प्रधान सुखबीर सिंह बादल ने इस फाटक पर रेलवे ओवरब्रिज का नींव पत्थर रखा, परंतु अभी तक यह नींव पत्थर ही नजर रहा है। रेलवे ओवरब्रिज के निर्माण में रुकावट बनी दुकानों को तोड़कर दुकानदारों को पुरानी मंडी में दुकानें दे दी गई हैं। ओवरब्रिज संबंधी बनती फीस भी पंजाब सरकार द्वारा रेलवे के खाते में डाल दी गई है, इसके बावजूद रेलवे इसके निर्माण संबंधी कार्य शुरू होता फिलहाल नजर नहीं रहा, क्योंकि अभी पीडब्ल्यूडी बीएंडआर द्वारा रेलवे अधीन आती जगह का नियमों के अनुसार कब्जा नहीं लिया गया। (कुलदीप)
रेलवे ओवरब्रिज श्री मुक्तसर साहिब का कार्य देख रहे बीएंडआर के एसडीओ जसप्रीत सिंह ने बताया कि तकनीकी बोली हो चुकी है वित्तीय बोली के लिए कमियां दूर करके लिखित पत्र मुख्य कार्यालय भेज दिया गया है। रेलवे की जगह लेने के लिए लीग एग्रीमेंट हो चुका है फाइल 1-2 दिन में भेज दी जाएगी। मार्च माह के अंत तक रेलवे की जगह संबंधित विभाग को ट्रांसफर हो जाएगी। उन्होंने कहा कि वोटिंग के कारण यह कार्य थोड़ा लेट हो गया। हमारा लक्ष्य मार्च में पुल का कार्य शुरू करने का था, परंतु अप्रैल में यह कार्य शुरू हो जाएगा। स्टेज से मुख्य रेलवे ओवरब्रिज को कोई दिक्कत नहीं क्योंकि वह स्टे ओवरब्रिज के साथ बनती सर्विस लाइन संबंधी है।
रेलवे ओवरब्रिज संबंधी रेलवे फाटक से शहर की दुकानों को हटाकर वहां के दुकानदारों को तो भले ही पुरानी दाना मंडी में दुकानें दे दी गई, परंतु रेलवे लाइन से दूसरी ओर स्थित कुछ दुकानदारों ने रेलवे ओवरब्रिज संबंधी हाईकोर्ट में स्टे प्राप्त किया है, जिस संबंधी आगामी तारीख 27 मार्च है।
ओवरब्रिज के नींव पत्थर की तीसरी वर्षगांठ मनाते समय नारेबाजी करते हनी अन्य।
कांग्रेसियों ने कसा तंज, मनाई नींव पत्थर की तीसरी वर्षगांठ
मुक्तसर| मुक्तसरके रेलवे ओवरब्रिज के नींव पत्थर रखने के करीब 3 वर्ष बाद भी इसके निर्माण के लिए एक ईंट तक नहीं लगाई गई। हालांकि रेलवे ओवरब्रिज के लिए कई दुकानदारों को लगभग 2 वर्ष पहले यहां से उजाड़ जरूर दिया गया, लेकिन लोगों को ओवरब्रिज नसीब नहीं हुआ। उक्त बातें पंजाब प्रदेश कांग्रेस कमेटी के महा सचिव जगजीत सिंह बराड़ हन्नी फत्तनवाला पूर्व चेयरमैन ने नींव पत्थर के आगे कांग्रेसी वर्करों के साथ नारेबाजी करते कही। उन्होंने कहा कि 28 फरवरी 2014 को पंजाब के उप मुख्यमंत्री सुखबीर सिंह बादल ने इस रेलवे ओवरब्रिज के निर्माण के लिए नींव पत्थर रखा था, परंतु अभी तक केवल नींव पत्थर ही नजर रहा है। यहां तक कि रेलवे ओवरब्रिज बनाने के नाम में कई दुकानदारों को उजाड़कर उनका कारोबार भी ठप कर दिये गये। उन्होंने अकाली नेताओं पर तंज कसते हुए इस पत्थर की सफाई की और उद्घाटन की तीसरी वर्षगांठ मनाई। इस अवसर इकबाल सिंह संगूधौन, शिवराज सिंह रहूडियांवाली, रोबी बराड़, हरजिंदर सिंह उदेकरण, टिंमी बराड़, केवल गरेवाल, अंग्रेज सिंह उदेकरण, जगदेव सिंह अकालगढ, सोनूं गिल, सुखपाल सरा आदि उपस्थित थे।(अमित)
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva